אנטוסוכוס

אנטוסוכוס (שם מדעי: Anatosuchus; משמעות השם: "תנין ברווז") הוא סוג של זוחל נכחד הקרוב לתנינים מתקופת הקרטיקון. מאובניו נמצאו בניז'ר שבמדבר סהרה.

היצור התגלה בחפירות שנערכו ב־2003, על ידי החוקר האמריקני פאול סרנט, מטעם נשיונל ג'יאוגרפיק, שם הוא נמצא לצד עוד דמויי-תנינים כמו הקפרוסוכוס (תנין חזיר הבר) הקטלני והלגנוסוכוס ("תנין הפנקייק").

היה זה יצור קטן שאורכו הגיע ל־70 ס"מ. הוא נע על ארבע רגליים שהיו ממוקמות מתחת לגופו. היו לו לסתות שטוחות, חסרות שיניים ורחבות שהזכירו מקור של ברווז. בתחילה נחשב לסוג של זוחל מסוג Comahuesuchus שקרוב לתנינים המודרניים, אך בהמשך הופרד לסוג אחר. הוא דמה לארריפסוכוס שהיה קרוב אליו ואולי חי בצורה דומה.

למרות מראהו, כך נראה ממבנה הלסתות, הוא כנראה ניזון מבעלי חיים מימיים, אותם לכד ממארב בדומה לאנפות.

קישורים חיצוניים

בעלי חיים שחיו בקרטיקון תחתון באפריקה
דמויי תנינאים מהקרטיקון
ניז'ר: מאובנים
טקסונים שהתפתחו בקרטיקון תחתון